Vergeet van “hier kom die vliegtuigie”, of “as jy nie jou ertjies eet kan jy nie poeding kry nie”. Om jou kleuter se lus vir groente aan te wakker is ’n spesiale bord die antwoord.
As jy groente op ’n gekleurde bord met prentjies van die verskillende voedselgroepe voor jou voorskoolse kind sit, gáán die kind dit waarskynlik eet.
Emily Melnick, ’n doktorale student in gesondheids- en gedragswetenskap aan die Universiteit van Colorado in Denver, sê dit is ’n baie belangrike tydperk in kinders se lewe om vrugte en groente te eet.